Τι περιμένεις;
Δοκίμασέ το.
ΜΟΡΦΟ ΑΝΑΚΑΛΥΨΕ ΤΗΝ ΚΛΙΣΗ ΣΟΥ
ΑΝΑΚΑΛΥΨΕ
ΤΗΝ
ΚΛΙΣΗ
ΣΟΥ
ΜΟΡΦΟ
Η ΚΛΙΣΗ ΣΟΥ
-Να ζήσεις... -Να ζήσεις...
Μισό λεπτό. Ποιος...
-Ντάστι... -Μπαμπά...
-Και χρόνια πολλά -Και χρόνια πολλά
-Τα έσβησα όλα. -Ναι!
-Τι ευχήθηκες; -Ξέχασα εντελώς να ευχηθώ.
-Δεν έκανες ευχή; -Με τέτοια οικογένεια, τι άλλο να θέλω;
Μεγάλη χαζομάρα.
Άρα, θες να επιστρέψω τα 40 δώρα σου;
Πήρα 40 δώρα; Φέρ' τα!
Άντε, ας προχωρήσουμε.
Γνήσιο μείγμα πεζοπορίας.
Φακός κεφαλής!
Μπαταρίες.
-Αυτό είναι καλό. -Ναι.
Τι έχει εδώ μέσα; Τι τρως;
ΕΙΜΑΙ 40: ΠΥΡΟΒΟΛΗΣΤΕ ΜΕ
Αστείο μπλουζάκι που επιπλέον με στεναχωρεί.
Είμαι περήφανη γι' αυτό.
Τέσσερα δολάρια.
-Δεμένα με συρραπτικό. -Σ' αγαπώ, μπαμπά.
Ένα πατίνι! Ψέματα!
Θεέ μου, ναι. Το τέλειο δώρο για έναν ενήλικο άντρα.
Κοίτα, έχει και κράνος παραλλαγής
επειδή είσαι σαν στρατιωτικός όταν οδηγείς σκούτερ.
-Περίπου. -Εντάξει. Πήγαινε στο σχολείο.
Ευχαριστώ.
-Ευχαριστώ. -Χρόνια πολλά.
ΧΑΡΟΥΜΕΝΑ 40
Ευχαριστώ, Τρι.
-Κοίτα το! Είσαι τέλεια. -Είσαι πανέμορφος.
Θα είσαι τέλειος μ' αυτό. Ανυπομονώ να σε δω.
Θα κάτσω δίπλα του για να το συνηθίσω.
Εντάξει.
Λοιπόν.
Αυτό είναι έκπληξη.
-Πάρα πολύ. -Εντάξει.
Έτοιμος;
Για κοίτα.
Είναι ένα...
Είναι θέρεμιν.
-Θέρεμιν. -Ναι.
Είναι μουσικό όργανο που χρησιμοποιεί ηλεκτρομαγνητικά κύματα.
Δεν το αγγίζεις καν.
-Το είχα ζητήσει; -Όχι.
Όχι.
Σκέφτηκα ότι θα σου άρεσε αφού σ' αρέσει η μουσική.
Συνεχώς σφυρίζεις.
Ξαφνιάστηκες;
Ξεπέρασες τον εαυτό σου, αγάπη.
Ναι. Και ξέρεις ότι δεν τελειώσαμε, έτσι;
Δεν θα ήταν τα γενέθλιά σου
αν δεν είχα άλλη μια μικρή έκπληξη για όταν γυρίσεις απόψε.
Θεέ μου.
Κασάντρα Χάμπαρντ, ούτε Πέμπτη δεν είναι.
Το ξέρω.
Γαμώτο.
ΠΑΝΤΟΠΩΛΕΙΟ ΤΟΥ ΤΖΟΝΣΟΝ
ΑΓΟΡΑ
Καλημέρα, Ίζι.
Μάλλον εννοείς "Καλημέρα, δήμαρχε Φοντέιν".
Αυτό εννοούσα. Ευχαριστώ που με διόρθωσες.
Ντάστι! Βλέπω έχεις καινούργιο μηχανάκι.
-Είναι πολύ ωραίο. -Ναι.
Θέλει μόνο λίγο καύσιμο πυραύλου.
-Εντάξει. -Πολύ γάλα, λίγη ζάχαρη.
-Σου το κερνάω, χρόνια πολλά. -Μαθεύτηκε το μυστικό μου.
Κλείνω τα 21.
Βλέπω πρόσεξες το νέο μου παιχνίδι.
Πίστεψέ με, με τα δύο δολάρια που γλίτωσες,
αυτό εκεί θα σου πει την πραγματική σου κλίση.
-Αλήθεια; Πού το βρήκες; -Δεν έχω ιδέα.
Ο Τζέικομπ ήταν στο μαγαζί όταν το έφεραν την Παρασκευή.
Όμως, το δοκίμασε πολύς κόσμος το σαββατοκύριακο.
Φέρνει καλά λεφτά, άρα δεν πολυρωτάω.
Τι λέτε, κύριε Μαλίκ;
Αξίζει τα δύο δολάρια;
ΤΟ ΜΕΓΑΛΟ ΕΠΑΘΛΟ ΤΗΣ ΖΩΗΣ
Τζίμπο!
Καλημέρα, Λάρι. Καλημέρα, Λίζα!
ΛΥΚΕΙΟ ΝΤΙΡΦΙΛΝΤ
Γεια, Τζέιμι! Γεια, Τζέιμι Σι!
Γεια σου, Τζάσμιν. Με γεια το μαλλί. Μ' αρέσει.
Γεια.
Γεια. Τι κάνεις;
Γεια.
-Γεια, Τζος. -Ωραίο πατίνι, χρόνια πολλά.
Ευχαριστώ. Θα σ' το δανείσω!
-Θα το θυμάμαι. -Μπορεί.
-Τι γίνεται; -Κύριε Χάμπαρντ. Δείτε αυτό.
Μαντέψτε ποιος θα γίνει σπουδαίος "Μετεωρολόγος".
Κάποιος πέρασε απ' του Τζόνσον.
Άξελ, αυτή είναι η κλίση σου;
Σωστά. Σύμφωνα με το ΜΟΡΦΟ,
μια μέρα θα κατασκευάζω τα διαστημόπλοιά σας.
Αυτό δεν έχει καμία σχέση με τη μετεωρολογία.
Μάλλον θα έφτιαξε μόνος του την κάρτα.
-Έλα! -Τι; Όχι!
Τι να το κάνεις το παλιομηχάνημα;
Η Σαβάνα απέδειξε την κλίση της για εισαγγελέας.
Όχι. Τζέικομπ! Ο Τζέικομπ ήταν εκεί και με είδε.
Τζέικ. Έλα, Τζέικ. Υποστήριξέ με.
Νομίζω πως είναι μαλακίες.
Εντάξει.
Ας προσέξουμε πώς μιλάμε και ας ανοίξουμε τα βιβλία μας.
Νομίζω συζητούσαμε για τις συζύγους του Ερρίκου Η'.
Ας τις περάσουμε λίγο ταχύτερα από όσο εκείνος.
Τις πέρασε πολύ γρήγορα. Δεν βγάζει νόημα.
ΤΖΟΡΤΖΙΟ ΑΥΘΕΝΤΙΚΗ ΙΤΑΛΙΚΗ ΕΜΠΕΙΡΙΑ
ΛΕΪΖΕΡΟΜΑΧΙΕΣ
Μ' αρέσει. Όχι.
Άρα, αν θες να μάθεις αν θα βρέξει αύριο, ρώτα τον χειρότερο μαθητή μου, τον Άξελ.
Ίσως το κάνω.
Πού ξέρεις;
Ίσως αυτό δώσει ώθηση στον Άξελ να κάνει πράγματι...
Τι; Να γίνει μετεωρολόγος;
Ή απλώς να πιστέψει στον εαυτό του.
Ξέρεις, η Νατ είδε στην κάρτα της "Συγγραφέας"
και είπε πως ένιωσε σαν κάποιος να είδε την ψυχή της
και να εξέφρασε το κρυφό της όνειρο.
Δεν νομίζω ότι ονομάζεται κρυφό όνειρο αν λες σε όλους ότι είσαι συγγραφέας.
Αυτή γουστάρει κουτσομπολιά.
Εντάξει, ναι, αλλά το μηχάνημα πώς το ήξερε;
Προφανώς είναι απάτη.
Μιλάνε μόνο εκείνοι που τους έβγαλε θετικό αποτέλεσμα.
Κανείς δεν θα σ' το πει αν βγήκε "Τρίτος καλύτερος σκουπιδιάρης".
Αυτό σου έβγαλε;
Εσύ τι λες; Ποια πιστεύεις ότι θα είναι η κλίση σου;
Γιόρτασέ το όμορφα Σήμερα είναι η μέρα σου
Χαιρόμαστε πολύ που ήρθες Κι έφερες και την οικογένειά σου
Στου Τζόρτζιο το ιταλικό εστιατόριο Και αθλητικό κέντρο
Θα περνάς πάντα καλά
Επειδή φέρνουμε άφθονη χαρά Και άφθονα φαγητά
Ναι!
Ήταν πολύ ωραίο. Πολύ ωρ...
Έχω την εντύπωση ότι δεν τραγουδούσε όλο το προσωπικό.
Το καταλαβαίνω, ναι. Εκείνο εκεί το κομμάτι μάλλον.
-Που αποφεύγει να κοιτάξει. -Πολύ σιωπηλό.
Γιατί ήρθατε εδώ;
Για την "άφθονη χαρά
-και τα άφθονα φαγητά". -Άφθονα φαγητά.
Εντάξει. Πίσω στη δουλειά.
Δεν ξέρει ότι είμαστε γονείς της.
Δεν κατάλαβες ότι είμαστε η μαμά κι ο μπαμπάς σου.
Από το σπίτι σου!
-Σε γεννήσαμε! -Ναι! Τρίνα!
Σ' αγαπάμε!
-Τι να πω πια; -Γεια!
Δεν βρίσκεις καλό προσωπικό σήμερα.
Κάτι θα παίζει με τα γονίδιά της
και ξέρω ότι δεν φταίει η Κας, άρα κοιτάω προς τα δω!
Εντάξει, Τζόρτζιο.
Πλάκα κάνω. Περνάμε όμορφα. Περνάμε λίγο όμορφα.
Το παιδί έχει προοπτικές.
Παρεμπιπτόντως, δοκιμάσατε το ΜΟΡΦΟ;
-Θεέ μου. -Τώρα μιλούσαμε γι' αυτό.
Να σας πω τι μου έβγαλε;
"Σούπερσταρ".
Δεν είναι ανατριχιαστικό; Μου ήρθε γνήσια ανατριχίλα.
-Άκρως ανατριχιαστικό. -Τρομακτικό.
Δεν ξέρω αν το θυμάστε,
αλλά ήμουν ο πρώτος Ιταλοαμερικανός τερματοφύλακας
στους Νιου Γιορκ Ρέιντζερς.
Και ο νεότερος.
-Πώς να το ξεχάσουμε; -Το τύπωσες στο μενού.
Είχα τεράστιες προοπτικές...
Η ΜΕΓΑΛΥΤΕΡΗ ΑΣΦΑΛΙΣΤΙΚΗ ΑΠΟΖΗΜΙΩΣΗ!!
μέχρι που τραυματίστηκα μόνιμα στο καλό μου χέρι
-ενώ σήκωνα 210 κιλά. -Ναι, ξέρουμε την ιστορία.
-Πόσα σήκωνες στ' αλήθεια; -Αν δεν είχε συμβεί αυτό,
δεν θα είχα αυτό το μαγαζί που κι αυτό ήταν όνειρο ζωής.
Άρα, όπως μάλλον επιβεβαιώνει το ανατριχιαστικό μηχάνημα,
"Σούπερσταρ" μπορεί να σημαίνει πολλά διαφορετικά πράγματα.
Ο Ντάστι δεν το δοκιμάζει.
Αλήθεια;
Γιατί, αδερφέ;
Δεν υπάρχει κάτι που πάντα ήθελες να γίνεις;
Κάποια κρυφή φιλοδοξία ή ταλέντο;
Ο Ντάστι σφυρίζει καταπληκτικά.
-Έχω κι άλλα κρυφά ταλέντα. -Σφυρίζεις τέλεια.
Τυχερή γυναίκα η Κας.
Κι εσύ, φίλε μου, είσαι πολύ τυχερός. Το λέω από το γυμνάσιο.
Να καταλήξεις μαζί της;
Αυτή είναι η κλίση σου. "Ο πιο τυχερός άντρας του κόσμου".
-Τι λες; -Ναι.
-Πιστεύω ότι έχω όλα όσα ήθελα. -Ίσως δεν ήθελες αρκετά.
Να περάσετε καλά απόψε.
Παίξτε και κανένα παιχνίδι.
-Ρίξ' το τώρα, μωρό μου. -Ναι. Κάθε φορά.
Γαμώτο! Πρόσεχε!
-Θα φταίει η τεχνική. Ζεσταίνεσαι; -Πρέπει να χαλαρώσω.
-Με εμποδίζει αυτό. -Ναι. Χαλάρωσε, μωρό μου.
Μωρό μου!
-Όχι, καλά είμαι. -Μηδέν πόντοι.
Γαμώτο.
-Αυτό κέρδισες μόνο; -Ναι.
Ναι. Μάλλον κάτι έχουν τα μηχανήματα.
-Είναι χαλασμένο. Ήταν χαλασμένο. -Σίγουρα.
Συγχαρητήρια. Κέρδισες ένα μολύβι.
Ευχαριστώ.
Νιώθω πολύ ξεχωριστός.
Μάλλον έχω κι άλλα κρυφά ταλέντα.
Το σκέφτηκες ποτέ;
Το έχω σκεφτεί μια-δυο φορές.
Ενώ εγώ;
Εσύ; Ήσουν τέλεια.
Η καλύτερη που είχες;
Είσαι η μόνη που είχα. Άρα, ναι.
Ντάστι;
Λες να μπορείς να με ξαναγαμήσεις;
Τι είπες;
Λες να μπορείς να με ξαναγαμήσεις;
Σίγουρα μπορώ.
-Ναι; -Ναι.
Θες να σε... Όπως πριν, αλλά ξανά;
Ναι.
Καινούργιο αυτό.
Δηλαδή, τώρα αμέσως;
-Ναι, αν μπορείς. -Φυσικά και μπορώ, ναι.
-Ναι; -Ναι. Θα το κάνω για σένα, μωρό μου.
-Εντάξει, θα βοηθήσω. -Ναι.
Ηρέμησε, μωρό μου.
Βασικά, δεν ξέρω αν μπορώ αυτήν τη στιγμή.
-Εντάξει. -Συγγνώμη. Απλώς...
-Ήπια και δεύτερη πίνα κολάντα. -Δεν πειράζει.
Και ένα κομμάτι μου νόμιζε ότι πάμε για ύπνο.
Δεν πειράζει. Αστειευόμουν.
Αφού μόλις τώρα το κάναμε.
Κας;
Ξέρεις να σφυρίζεις;
Ναι.
Τι διάολο;
ΑΝΑΖΗΤΗΣΗ ΜΠΛΕ ΚΟΥΚΚΙΔΕΣ ΚΩΛΟΣ ΓΙΑΤΙ
Σε ποιον στέλνεις;
Όχι, δεν έστελνα. Απλώς περίμενα το πρωινό.
Συγγνώμη, τέλος τα πάνκεικ. Δεν είναι πια η μέρα σου.
Δεν θέλω να μπω σε συμμορία μηχανόβιων,
αλλά ένα πράγμα θα σου πω. Από μικρό κορίτσι μού άρεσαν οι μηχανές.
Άρα, αν μη τι άλλο,
μάλλον το μηχάνημα μου λέει ότι δεν είμαι και τόσο τρελή.
Αλλά μπορεί και να είμαι!
Ξόδεψα όλο το συνταξιοδοτικό μου σε μια καινούργια Harley.
Κοίτα τον πατέρα Ρούμπεν,
σκέφτεται "Διευθύντρια Πατ, είσαι μια τρελοκουφάλα!"
Αυτό σκέφτεσαι, πάτερ;
Κοίτα, πιστεύω ότι είναι φυσικό
να πιστεύεις σε κάτι που είναι πολύ καλό για να είναι αληθινό.
Όπως όταν η Ντον Κάσγουελ είπε ότι είδε το πρόσωπο του Θεού στις ορτανσίες της.
Αλλά, όπως είπα στην Ντον,
τι ήταν αυτό που έψαχνες;
Άσ' το.
Ήμουν τρίτος στα ριμπάουντ στην ομάδα μου, άρα...
Πλήθος θεατών συγκεντρώνεται
για να παρακολουθήσει τη βασίλισσα Μαίρη στον παροπλισμό του George V
του σπουδαιότερου...
Στο αβαείο του Ουέστμινστερ,
ακόμα μεγαλύτερο πλήθος παρακολουθεί τη στέψη
του Γεωργίου ΣΤ' και της συζύγου του, Ελισάβετ,
ως βασιλέων...
ΨΕΥΤΗΣ
...της Κοινοπολιτείας και ως αυτοκρατόρων της Ινδίας...
Σσσς.
...ανέβηκε στον θρόνο
μετά την παραίτηση του αδελφού του, Εδουάρδου.
Τζέικομπ. Τζέι-ποπ! Περίμενε.
Κύριε Χάμπαρντ. Πώς ήταν τα γενέθλια;
Ήταν, ε... σκίσανε. Τα σπάσανε σκίζοντας.
Δεν υπάρχει τέτοια έκφραση.
Ήθελα να σου πω ότι έχουμε μια διάλεξη για τον Ερρίκο Α'.
Αν θέλεις, ίσως, να μη συμμετάσχεις, δεν υπάρχει πρόβλημα.
Εσύ... Επειδή... Το θέμα είναι η βία μεταξύ αδελφών.
Σκεφτόμουν ότι μπορεί να σου θυμίσει πράγματα.
Δεν νομίζω να συμβεί κάτι, αφού δεν σκότωσα τον αδελφό μου.
Ούτε βασιλιάς ήταν, άρα...
Σωστές επισημάνσεις. Εύστοχες.
Ήθελα επίσης να σου πω
πως το ότι κανείς δεν μιλάει για ό,τι συνέβη στον Κόλτον,
δεν σημαίνει ότι τον έχουν ξεχάσει. Ελπίζω να το ξέρεις αυτό.
Δεν μπορώ να φανταστώ τι περνάς
έχοντας να χειριστείς όλο αυτό, μαζί με το σχολείο
και τη δουλειά στου Τζόνσον.
Ναι.
Θα ήταν παράξενο
όταν δούλευες στη βάρδια σου τις προάλλες και κατέφτασε το ΜΟΡΦΟ.
-Δεν θέλω να μιλήσω για το ΜΟΡΦΟ. -Όχι, ούτε εγώ. Ούτε εγώ.
Όλοι λένε "Από πού ήρθε αυτό;"
"Τι μας νοιάζει;"
Δεν με νοιάζει. Δεν δίνω δεκάρα. Ούτε πεντάρα δίνω.
Ούτε ο κύριος Τζόνσον νοιάζεται. Για να πω την αλήθεια, είναι παράξενο.
Αν εμφανίζονταν στο μαγαζί πέντε φλιπεράκια,
-θα ήθελε να ξέρει από πού ήρθαν. -Δεν ξέρω.
Μάλλον κανείς δεν ξέρει.
-Πρέπει να γυρίσω στην τάξη μου. -Ναι. Κι εγώ. Οπωσδήποτε.
-Πώς ήξερες ότι είχα γενέθλια; -Μου το είπε η Τρίνα.
Είστε μαζί σε κάποιο μάθημα αυτό το τρίμηνο;
Παράτησε τα περισσότερα μαθήματα, άρα όχι.
Ναι. Παράτησε τα περισσότερα μαθήματα.
Πρέπει να μιλήσουμε για την Τρίνα.
Ήξερες ότι παράτησε τα περισσότερα μαθήματα;
-Αυτό δεν είναι καλό, έτσι; -Έλα τώρα, Ντάστι.
Έχει περάσει πολλά.
Το ξέρω. Το ξέρω αυτό.
Απλώς δεν θέλω να εκμεταλλεύεται την κατάσταση.
-Να την εκμεταλλεύεται; -Ναι.
Θα το πληρώσει στο μέλλον. Είναι σε πολύ σημαντική χρονιά.
Εντάξει.
Δεν θες να εκμεταλλευτεί το ότι πέθανε το αγόρι της;
Αυτό νομίζεις ότι κάνει;
Όχι. Δεν ξέρω τι κάνει.
Κάποτε μας τα έλεγε όλα. Και τώρα νιώθω ότι δεν ξέρω τίποτα.
Και είναι πρόβλημα;
Δεν είναι ανάγκη να ξέρεις τα πάντα για τον καθένα.
Μπορεί μερικοί άνθρωποι να θέλουν να κρατήσουν μυστικά.
Παράξενο και ενοχλητικό αυτό που λες. Είσαι καλά;
-Ναι. -Εντάξει.
Γιατί μου φαίνεσαι κάπως.
-Κάπως; Φαίνομαι κάπως; -Όχι κάπως, απλά...
-Τι λες; -Όχι κάπως. Απλώς, όχι αλλιώς.
-Έγινε κάτι με το μηχάνημα; -Όχι.
Το δοκίμασες;
Όχι.
-Είσαι δυστυχής; -Τι στο καλό εννοείς;
Είσαι δυστυχής σ' αυτήν τη ζωή;
Μπορείς να συμμαζέψεις τα πράγματά σου;
Θέλω να χρησιμοποιήσω την πρέσα και χρειάζομαι χώρο.
Εντάξει.
ΜΑΓΙΚΗ ΜΠΑΛΑ
Η μελέτη της ιστορίας είναι η μελέτη της αλλαγής.
Ερευνούμε όχι μόνο τι συνέβη, αλλά και πότε συνέβη,
πού συνέβη και γιατί συνέβη.
Κάστρα χτίζονται, μάχες μαίνονται...
κυβερνήσεις και νόμοι ανατρέπονται. Αλλά τίποτα δεν γίνεται σε μια στιγμή.
Οι αντιδικίες σιγοβράζουν και κοχλάζουν.
Οι συγκρούσεις έρχονται και φεύγουν, η κατάσταση σταδιακά αλλάζει.
Και αυτό που μοιάζει ξαφνική και σοκαριστική αλλαγή,
υπό το πρίσμα της ιστορίας...
φαίνεται εντελώς αναπόφευκτο.
Άργησες στο μάθημα!
Τι κάνεις;
Μάγκα, γιατί δεν το ανοίγεις για να δούμε πώς το έκανες;
Νομίζεις ότι εγώ το έφτιαξα; Με το ζόρι χρησιμοποιώ το κινητό.
Κανείς να μην το αγγίξει.
Θες τα λεφτά σου πίσω;
Ορίστε τα λεφτά σου.
Πώς το έκανες αυτό;
Φύλαγα όλη μου τη ζωή τα παιδικά μου βιβλία με τα μαγικά κόλπα.
Μέχρι που δοκίμασα το μηχάνημα...
ΜΑΓΟΣ
δεν ήξερα γιατί.
Ποιος είναι ο επόμενος;
Όποιοι έγραψαν ιστορία,
δεν χρειάστηκαν κανένα μπλε φακελάκι να τους πει τι να κάνουν.
Ήξεραν την αποστολή τους και είχαν αυτοπεποίθηση.
Αγωνίστηκαν σκληρά για τους στόχους τους και πήραν τον έλεγχο.
Δεν τα παράτησαν όλα
για να εναποθέσουν τις ελπίδες τους σε μια τυχαία ξένη δύναμη.
Συγγνώμη, κύριε Χάμπαρντ.
Δεν θέλω να διακόψω, αλλά πού θέλετε να καταλήξετε;
Ναι, είναι λίγο παράξενο που το έχετε γράψει.
Λέγεται διάλεξη.
Θα σας πω πού θέλω να καταλήξω. Βγάλτε όλοι ένα φύλλο χαρτί.
Θα το κάνετε;
Θα γράψετε σ' αυτό δύο πράγματα.
Στη μία πλευρά γράψτε "Είμαι".
Στην άλλη, γράψτε "Θα γίνω".
Θα αποφασίσετε εσείς την κλίση σας.
Τι είστε τώρα; Τι πρόκειται να γίνετε;
Πείτε μας κι εσείς, κύριε Χάμπαρντ. Εσείς τι θα γίνετε;
ΜΠΕΝΤΦΟΡΝΤ ΜΠΑΡ
Ντάστι Χάμπαρντ. Καιρό έχω να σε δω εδώ. Τι να σου φέρω;
Κάτι δυνατό.
Όχι, μια μπίρα.
Εντάξει.
Πάτερ.
Τι κάνεις εκεί; Εξομολογήσεις;
Στην υγειά σου.
Ωραία είναι.
Τι ποσοστό έχει;
Αλκοόλ;
Μάλλον 4,5.
Καλή είναι. Φρουτώδης.
Δεν πρέπει να είναι.
Περίμενε.
Πάτερ, βασικά έχω μια μικρή εξομολόγηση. Μπορώ;
-Μπορείς να έρθεις... Εντάξει. -Χίλια συγγνώμη.
Ξέρω ότι είσαι εκτός δουλειάς.
Ένας μαθητής μου έχει αρχίσει και βγάζει
κάτι παράξενες μπλε κουκκίδες στον, ε... στον πρωκτό του;
-Στον πρωκτό του; -Δεν ξέρω τον ακριβή ιατρικό όρο.
Πρωκτομάγουλο, πώς το λένε.
Τέλος πάντων, τι θα πρότεινες;
Πρώτα θα συμβούλευα τον μαθητή σου
να μη δείχνει τον κώλο ή τον πρωκτό του στους καθηγητές του.
Δεν μου έδειξε τον κώλο του.
Μου τον περιέγραψε.
Όχι, δεν είναι...
Για να είμαι ειλικρινής, πάτερ, μιλάω για τον δικό μου κώλο.
Λοιπόν...
Αν είναι έτσι, θα σε συμβούλευα να σε δει ένας γιατρός.
Βασικά, ναι, θα πήγαινα φυσικά,
αλλά η μόνη γιατρός στο Ντίρφιλντ είναι η μάνα μου.
Δεν ξέρω αν είμαι έτοιμος να ξαναγνωρίσει η μάνα μου τον πισινό μου.
Συγγνώμη, πρέπει να μαζέψω τα πιάτα.
Να τα πάρω από τη μέση.
-Ευχαριστώ, Χάνα. -Γευστική μπίρα.
Ντάστι, δεν δουλεύω τώρα. Αν πρόκειται για ιατρικό ζήτημα, να...
Δεν είναι μόνο αυτό.
Είναι κι αυτό το χαζομηχάνημα στο μαγαζί του Τζόνσον.
Συγγνώμη. Δεν ξέρω γιατί με ενοχλεί τόσο πολύ.
Δεν πιστεύω σοβαρά ότι υπάρχει ένα μαγικό μηχάνημα
που λέει στους ανθρώπους τι δυνατότητες έχουν.
Όμως, κυριολεκτικά όλοι το δοκιμάζουν.
-Δεν το δοκιμάζουν όλοι. -Εντάξει, δεν το δοκιμάζουν όλοι.
Αλλά ξέρεις τι εννοώ. Όλοι όσοι το δοκιμάζουν
φαίνεται ότι αλλάζουν δραστικά τη ζωή τους εξαιτίας του.
Είναι παράξενο.
Εγώ νιώθω ότι έχω ήδη κάνει τη δραστική αλλαγή στη ζωή μου.
Όταν ήρθαμε από την Ιρλανδία, μου πήρε καιρό να συνηθίσω,
αλλά συνήθισα και τώρα θέλω να το απολαύσω.
Αυτό ήταν.
Ήταν το επόμενο κεφάλαιο στην ιστορία της ζωής μου.
Πιστεύεις ότι ένα βιβλίο έχει μόνο δύο κεφάλαια;
Όχι. Τα καλά βιβλία όχι.
Και τι γίνεται μετά;
Είμαι 40 χρόνων.
Άρχισα να βγάζω παράξενα πράγματα στο σώμα μου.
Μπορεί να πέσω νεκρός ανά πάσα στιγμή.
Δεν έχω κάποιο ξεχωριστό ταλέντο εκτός από το σφύριγμα.
Και έχω κάνει μόνο μία σχέση.
Κι εγώ το ίδιο.
-Με τον Θεό. -Σωστά.
Ξέρεις τι λέει ο Κίρκεγκωρ για το άγχος, Ντάστι;
Ναι. Αλλά θα ήθελα να ακούσω τη γνώμη σου.
Λέει ότι το άγχος ήρθε πριν από το προπατορικό αμάρτημα.
Όταν ο Θεός είπε στον Αδάμ να μη φάει το μήλο, αυτός ένιωσε άγχος
επειδή συνειδητοποίησε για πρώτη φορά ότι υπήρχε κι άλλη επιλογή.
Συνειδητοποίησε ότι μπορούσε να επιλέξει.
Και αυτό το μηχάνημα,
είτε είναι μαγικό είτε όχι,
υπενθυμίζει στους ανθρώπους ότι η ζωή μας έχει πολλά πιθανά μονοπάτια.
Πράγμα τρομακτικό.
Όσο τρομακτικό είναι να πέσεις από την άκρη ενός γκρεμού.
Επειδή ήδη ξέρεις ότι μπορούσες να μείνεις εκεί όπου ήσουν.
Ή μπορούσες...
να ριχτείς στο βαθύ άγνωστο.
Και ξέρεις ότι από σένα εξαρτάται.
Παλιός καλός Κίρκεγκωρ.
Τι περιμένεις;
Δοκίμασέ το.
ΑΡΙΘΜΟΣ ΚΟΙΝΩΝΙΚΗΣ ΑΣΦΑΛΙΣΗΣ;
ΠΑΡΑΚΑΛΩ ΔΩΣΕ ΔΑΚΤΥΛΙΚΑ ΑΠΟΤΥΠΩΜΑΤΑ!
ΜΟΡΦΟ ΑΝΑΚΑΛΥΨΕ ΤΗΝ ΚΛΙΣΗ ΣΟΥ
Η ΚΛΙΣΗ ΣΟΥ ΑΠΟΚΑΛΥΦΘΗΚΕ!
ΔΑΣΚΑΛΟΣ/ΣΦΥΡΙΧΤΗΣ
Είναι καλό;
Είσαι χαρούμενος;
Γάμησέ το!
Δηλαδή, γάμησέ το.
Ντάστι;
Είσαι καλά;
Θα είμαι.
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ Μ. Ο. ΟΥΟΛΣ
Υποτιτλισμός: Κώστας Φαρμάκης